ConseggioLigure/zenamt huggingface dataset:
Ligurian:
se t’ammii ben, ti veddiæ che gh’é unn’avveneuia into veddro

English translation:
if you look closely, you’ll see there’s a crack in the glass
Ligurian:
an avaou un neuvo incroxatô

English translation:
they have launched a new cruiser
Ligurian:
a speçiaia a l’é into carroggio di Scriven, verso a croxea co-o carroggio de Erbe

English translation:
the pharmacy is on vico Notari, toward the crossing with vico delle Erbe
Ligurian:
a poela a l’é incrostâ de mangiâ frito

English translation:
the pan is encrusted with fried food
Ligurian:
pe fortuña o l’ea solo che un peson

English translation:
luckily it was only a nightmare
Ligurian:
de vòtte fasso di pesoin che me fan suâ freido

English translation:
sometimes I have nightmares that leave me in a cold sweat
Ligurian:
pe mesciâ l’anchizze emmo addeuviou a taggia

English translation:
to move the anvil we used the pulley
Ligurian:
e incuscioin di sæxin an caxonou mòrte e destruçion

English translation:
the raids by the Saracens caused death and destruction
Ligurian:
l’endego o l’ea za addeuviou in antigo pe tenze i tesciui

English translation:
indigo was already used in antiquity to dye fabrics
Ligurian:
o çê a-o chinâ do sô o l’aveiva de sfummatue d’endego

English translation:
the sky at sunset had shades of indigo
Ligurian:
a dònna a portava unna röba endego

English translation:
the woman was wearing an indigo dress
Ligurian:
son ben ben piggiou con l’universcitæ

English translation:
I’m very busy with university
Ligurian:
a relaçion a l’analizza i cangiamenti do climma

English translation:
the report investigates climate change
Ligurian:
a poliçia a l’indaga in sce l’açidente

English translation:
the police are investigating the incident
Ligurian:
Romma, çinque indagæ pe sfrouxo

English translation:
Rome, five under investigation for fraud
Ligurian:
a poliçia a l’à inandiou unn’investigaçion

English translation:
the police have opened an investigation
Ligurian:
an conduto unn’analixi do consummo d’energia

English translation:
they conducted a survey on energy consumption
Ligurian:
un momento d’indeçixon o peu costâ cao

English translation:
a moment of indecision can cost dearly
Ligurian:
ô veddo inçerto, o no sa cöse fâ

English translation:
I can see he’s undecided, he doesn’t know what to do
Ligurian:
l’avvegnî do progetto o l’arresta indeçiso

English translation:
the fate of the project remains undecided
Ligurian:
i seu euggi aivan quarcösa d’indefinibile

English translation:
his gaze had something indefinable about it
Ligurian:
e previxoin do tempo mostran che l’anià avanti à ceuve pe atre doe settemañe

English translation:
the weather forecast indicates that the rains will continue for another two weeks
Ligurian:
no te l’an dito che segnâ e persoñe co-o dio o l’é da mäducæ?

English translation:
hasn’t anyone told you that pointing at people is rude?
Ligurian:
a bansa a marca 72 kg

English translation:
the scale reads 72 kg
Ligurian:
o manuale o conseggia de fâ attençion

English translation:
the manual instructs to proceed with caution
Ligurian:
sti vestî no en conseggiæ pe l’occaxon

English translation:
this attire is not suitable for the occasion
Ligurian:
domandâ indicaçioin à unna persoña

English translation:
to ask someone for directions
Ligurian:
t’ê anæto apreuvo a-e indicaçioin do mego?

English translation:
did you follow the doctor’s instructions?
Ligurian:
me son bruxou o dio ch’o segna toccando a stiva

English translation:
I burned my index finger touching the stove
Ligurian:
a töa di contegnui a l’é a-a fin do volumme

English translation:
the index is at the end of the volume
Ligurian:
o ròllo o repòrta a quantitæ e a varsciua di oggetti into magazzin

English translation:
the inventory lists the quantity and value of the items in the warehouse
Ligurian:
a lansetta do manòmetro a segna zero

English translation:
the gauge’s pointer reads zero
Ligurian:
a montâ di prexi a l’é un segno da crixi

English translation:
the rise in prices is a sign of the crisis
Ligurian:
o treno o m’à portou inderê verso Saña

English translation:
the train brought me back toward Savona
Ligurian:
o l’à sponciou a carrega inderê contr’a-a miagia

English translation:
he pushed the chair back against the wall
Ligurian:
o l’ea inderê co-o travaggio

English translation:
he was behind with his work
Ligurian:
quello conçerto rock no me l’ascordiò maiciù

English translation:
that rock concert was unforgettable
Ligurian:
v’â conseggio, a l’é unn’esperiensa che no v’ascordiæ maiciù

English translation:
I recommend it, it’s an unforgettable experience
Ligurian:
l’ò dispòsto sensa tegnî conto do seu conseggio

English translation:
I decided it independently of his advice
Ligurian:
o paise o festezza l’anniversäio da seu independensa

English translation:
the country is celebrating the anniversary of its independence
Ligurian:
compoñi o teu adresso de pòsta elettrònica

English translation:
type in your email address
Ligurian:
ti me dæ o teu adresso, coscì te mando o pacco?

English translation:
will you give me your address, so I can send you the package?
Ligurian:
ghe veu unna direçion ciæa pe l’avvegnî do progetto

English translation:
a clear direction is needed for the future of the project
Ligurian:
sta scheua a l’à unn’impostaçion pe-a ciù parte scientifica

English translation:
this school has a primarily scientific orientation
Ligurian:
ti ô sæ che t’ê unna persoña in davei indiscreta?

English translation:
do you know you’re a really indiscreet person?
Ligurian:
e seu domande indiscrete an genou tutti inta çeña

English translation:
his indiscreet questions made everyone uncomfortable during dinner
Ligurian:
vëgni chì che te conto unn’indiscreçion

English translation:
come here, I’ll tell you a juicy bit of gossip
Ligurian:
a poliçia a l’à identificou o responsabile graçie a-e telecamere

English translation:
the police identified the culprit thanks to the cameras
Ligurian:
tutte e persoñe an drito a-o respetto da seu dignitæ

English translation:
every individual has the right to have their dignity respected
Ligurian:
o seu ton exitante o l’ea un segno d’inseguessa

English translation:
his hesitant tone was a sign of insecurity
Ligurian:
a poliçia a l’à arrecuggeito di neuvi indiçi

English translation:
the police have gathered new clues
Ligurian:
l’artexaña a l’indöa i bòrdi do mòbile

English translation:
the craftswoman gilds the edges of the cabinet
Ligurian:
a s’é missa un giachê e a l’é sciortia d’in cà

English translation:
she put on her jacket and left the house
Ligurian:
a portava unna fada giana

English translation:
she was wearing a yellow skirt
Ligurian:
aiva ancon o giachê indòsso ben che gh’ea cado

English translation:
I still had my jacket on despite the heat
Ligurian:
o Loenso o bestenta à vegnî à Zena

English translation:
Lorenzo is putting off coming to Genoa
Ligurian:
primma d’intrâ inta stançia, ò bestentou pe longo tempo

English translation:
before entering the room, I lingered for a long time
Ligurian:
o persciste à locciâla into manego senza piggiâ unna deçixon

English translation:
he keeps dragging his feet without making a decision
Ligurian:
no mancæ de ciammâme se ei de domande!

English translation:
don’t hesitate to call me if you have questions!
Ligurian:
n’accapiscio e raxoin de teu zinzanie!

English translation:
I don’t understand the reason for your delay!
Ligurian:
l’industria alimentare a l’é sottopòsta à di contròlli streiti

English translation:
the food industry is subject to strict controls
Ligurian:
a produçion industriale a l’é zu sto trimestre

English translation:
industrial production is declining this quarter
Ligurian:
unn’industriale renommâ a l’à accattou o stabilimento

English translation:
a major industrialist has bought the plant
Ligurian:
s’en inzegnæ pe attrovâ unna soluçion a-a spedia

English translation:
they did their utmost to find a solution quickly
Ligurian:
o l’é un òmmo de regio

English translation:
he is an industrious man
Ligurian:
o papê o l’ea scrito inte unna mainea impeccabile

English translation:
the document was impeccably written
Ligurian:
a l’é unna cheuga sensa pægi

English translation:
she is an unparalleled cook
Ligurian:
son mâ prattico d’arpiniximo

English translation:
I am inexperienced at mountaineering
Ligurian:
no accapiscio perché ti te sciati tanto pe unna focciara

English translation:
I don’t understand why you’re getting so worked up over a trifle
Ligurian:
quella che ti gh’æ fæto a l’é stæta pròpio unna porcaia

English translation:
what you did to him was a truly despicable act
Ligurian:
an patio un trattamento vergognoso

English translation:
they suffered shameful treatment
Ligurian:
quello desgraçiou o l’à tradio i compagni

English translation:
that scoundrel betrayed his comrades
Ligurian:
o son do trapan o l’angoscia tutto o palaçio

English translation:
the noise of the drill annoys the whole building
Ligurian:
o s’angoscia pe-a critica ciù picciña

English translation:
he gets irritated by the slightest criticism
Ligurian:
o l’é ancon arraggiou con mi, defæti o no me salua manco

English translation:
he’s still angry with me; in fact, he doesn’t even greet me
Ligurian:
defæti, cöse t’aiva dito? comensa à ceuve!

English translation:
see, what did I tell you? it’s starting to rain!
Ligurian:
«T’ê d’accòrdio con mi, aloa.» «Pròpio coscì.»

English translation:
“So you agree with me, then.” “Indeed.”
Ligurian:
a parte de sotta da miagia a l’é umia

English translation:
the lower part of the wall is damp
Ligurian:
o l’aiva o lapro de sotta inscio

English translation:
his lower lip was swollen
Ligurian:
chi ghe stà a-o cian de sotta?

English translation:
who lives on the floor below?
Ligurian:
ei da anâ a-o cian da basso

English translation:
you have to go down to the floor below
Ligurian:
a l’é unna persoña de rango ciù basso che o mæ

English translation:
he is a person of lower rank than mine
Ligurian:
an unna cà à Vessan Sottan

English translation:
they have a house in Vezzano Inferiore
Ligurian:
o provava un senso d’inferioritæ

English translation:
she felt a sense of inferiority
Ligurian:
pe raxoin de seguessa, i barcoin a-o cian de tæra an e ferræ

English translation:
for security reasons, the ground-floor windows have iron bars
Ligurian:
o pevionetto o m’insciamma o steumago

English translation:
chili peppers inflame my stomach
Ligurian:
l’ortiga a dà sfeugo in sciâ pelle

English translation:
nettles inflame the skin
Ligurian:
l’abbasta unna zimma pe appissâ o feugo a-a paggia

English translation:
a single spark is enough to set the straw ablaze
Ligurian:
a deciaraçion do prescidente a l’à asciammou e gente

English translation:
the president’s statement inflamed the crowd
Ligurian:
o çervello o s’insciamma pe l’infeçion

English translation:
the brain becomes inflamed because of the infection
Ligurian:
a pelle a m’à fæto sfeugo

English translation:
my skin became inflamed
Ligurian:
o seu fattoriso o l’ascondeiva un carattere miödin

English translation:
his smile hid a treacherous character
Ligurian:
o seu sòçio o l’ea unna persoña miödiña

English translation:
his business partner was an untrustworthy person
Ligurian:
ammia ben donde ti metti i pê, sto sentê o l’é peigoso

English translation:
watch carefully where you put your feet, this path is treacherous
Ligurian:
ò infiou e moen inte stacche perché gh’é freido

English translation:
I put my hands in my pockets because it’s cold
Ligurian:
infia o fio into foamme de l’agoggia

English translation:
thread the thread through the eye of the needle
Ligurian:
gh’an acciantou un cotello inte un scianco

English translation:
they stuck a knife in his side
Ligurian:
a moæ a l’à cacciou un cuggiâ co-a meixiña inta bocca do figgeu

English translation:
the mother slipped a spoonful of medicine into the child’s mouth
Ligurian:
o l’à infiou e scarpe de ficco

English translation:
she slipped on her shoes in a hurry
Ligurian:
emmo piggiou o carroggio in sciâ drita

English translation:
we turned into the alley on the right
Ligurian:
donde aviò intaffoou quelli speggetti do sacranon?

English translation:
where could I have put those damned glasses?
Ligurian:
m’infio o cappòtto e chiño!

English translation:
I’ll throw on my coat and come down!
Ligurian:
a scaveña a se m’é acciantâ into dio

English translation:
the splinter got stuck in my finger
Ligurian:
quarchedun o s’é infiou d’arrescoso into cortî

English translation:
someone sneaked into the courtyard
Ligurian:
no sò dond’o se segge intaffoou o telecommando

English translation:
I don’t know where the remote has got to
Ligurian:
a cheuga a l’infia e säçisse into spiddo

English translation:
the cook skewers the sausages on the spit
Ligurian:
a scignora ançiaña a l’infiava e nisseue into spago

English translation:
the old lady threaded the hazelnuts onto the string
Ligurian:
o spadassin o l’à infiou o nemigo co-a seu spâ

English translation:
the swordsman ran his enemy through with his sword
Ligurian:
o l’à bestentou assæ, ma in sciâ fin o l’à açettou

English translation:
he hesitated a long time, but in the end he accepted
Ligurian:
pe finî, lasciæme dî che…

English translation:
finally, allow me to say that…
Ligurian:
aloa, in sciâ fin cöse l’é intravegnuo?

English translation:
so, in the end, what happened?
Ligurian:
ghe son mille vòtte reconoscente

English translation:
I am infinitely grateful to him
Ligurian:
a sò miseicòrdia infinia

English translation:
his infinite mercy
Ligurian:
se semmo attrovæ davanti à unna coa stramesuâ

English translation:
we found ourselves facing an endless queue
Ligurian:
i òmmi an delongo çercou d’accapî l’infinio

English translation:
human beings have always tried to comprehend the infinite
Ligurian:
o verbo «mangiâ» o l’é à l’infinio presente

English translation:
the verb “to eat” is in the present infinitive
Ligurian:
a l’à di amixi ben ben influenti into mondo da politica

English translation:
he has very influential friends in the world of politics
Ligurian:
a muxica clascica a l’à avuo unna fòrte influensa in sciô seu stilo de compoxiçion

English translation:
classical music had a strong influence on his compositional style
Ligurian:
sta deçixon a l’avià unn’influensa diretta in sce l’economia do paise

English translation:
this decision will have a direct influence on the country’s economy
Ligurian:
d’inverno à tante persoñe ghe vëgne l’influensa

English translation:
in winter many people come down with the flu
Ligurian:
ti l’æ fæta a vacciña pe l’influensa?

English translation:
have you had your flu shot?
Ligurian:
e seu poule an influensou a mæ deçixon

English translation:
his words influenced my decision
Ligurian:
a temmansa a s’é mostrâ sensa fondamento

English translation:
the fear turned out to be unfounded
Ligurian:
a Scirvaña l’à informou i colleghi do cangio de programma

English translation:
Silvana informed her colleagues of the change of plan
Ligurian:
i valoî democratichi informan tutta a constituçion

English translation:
democratic values inform the entire constitution
Ligurian:
m’informo delongo in scî prexi primma d’accattâ

English translation:
I always check prices before buying
Ligurian:
unna boña informaçion a l’avvarda i consummatoî

English translation:
proper information protects consumers
Ligurian:
sensa st’informaçion no pòsso anâ avanti

English translation:
without this information I cannot proceed
Ligurian:
o travaggia into campo de l’informaçion

English translation:
he works in the field of journalism
Ligurian:
pe piaxei, arregòrdime d’infornâ a fugassa à træ oe

English translation:
please remind me to put the focaccia in the oven at three
Ligurian:
a segonda fornâ a l’é vegnua megio che a primma

English translation:
the second batch turned out better than the first
Ligurian:
a moutia a gh’aiva affoso i euggi

English translation:
the illness had made his eyes sunken
Ligurian:
m’an ingannâ con unna stöia fäsa

English translation:
they deceived me with a made-up story
Ligurian:
no fâte ingannâ da-e apparense!

English translation:
don’t be fooled by appearances!
Ligurian:
se no m’inganno, lê a l’é quella co-a berretta rossa

English translation:
if I’m not mistaken, she’s the one with the red cap
Ligurian:
l’inganno o l’ea nasciuo da unna lettua aspresciâ da relaçion

English translation:
the deception had arisen from a hasty reading of the report
Ligurian:
quella propòsta a l’ea un inganno pe convinsilo à firmâ

English translation:
that proposal was a trick to persuade him to sign
Ligurian:
o l’é tròppo bonellan pe accapî çerte malaçioin

English translation:
he’s too naïve to understand such wickedness
Ligurian:
quello messê o l’à credduo à tutte e seu böxie

English translation:
that gullible fool believed all their lies
Ligurian:
a stà in Inghiltæra co-o fræ

English translation:
she lives in England with her brother
Ligurian:
a l’à collou a bocconâ e dapeu a s’é missa à parlâ

English translation:
she swallowed the mouthful and then started to talk
Ligurian:
l’òmmo o s’é inzenoggiou pe aggiuttâ o figgeu ch’o l’ea cheito

English translation:
the man knelt down to help the child who had fallen
Ligurian:
me son inzenoggiâ davanti à l’artâ pe pregâ

English translation:
I knelt before the altar to pray
Ligurian:
o can o l’ammiava o figgeu inzenoggiou davanti à lê

English translation:
the dog watched the child kneeling in front of him
Ligurian:
o l’à dito o rosäio in sce l’inzenoggiatöio

English translation:
she recited the rosary on the prie-dieu
Ligurian:
segondo o giudiçe i impiegæ en stæti scorrii à tòrto

English translation:
according to the judge, the employees were unfairly dismissed
Ligurian:
an protestou pe l’ingiustiçia da neuva propòsta de lezze

English translation:
they protested against the injustice of the new bill
Ligurian:
no patiscio e ingiustiçie verso i ciù deboli

English translation:
I can’t stand injustices toward the weakest
Ligurian:
a coxiña ingleise a l’é assæ despægia da quella ligure

English translation:
English cuisine is very different from Ligurian cuisine
Ligurian:
i ingleixi do cian da basso cantavan imbriæghi

English translation:
the English people downstairs were singing drunkenly
Ligurian:
l’ingleise o l’é addeuviou comme lengua internaçionale

English translation:
English is used as an international language
Ligurian:
bellicite, ò collou unna resca!

English translation:
darn, I swallowed a fishbone!
Ligurian:
collâ unna meixiña amaa

English translation:
to swallow a bitter medicine
Ligurian:
inta seu carriera politica o gh’é toccou collâne de quelle

English translation:
in his political career he had to swallow bitter pills
Ligurian:
pe no rattellâse o l’à rosiggiou stacchette e o l’à firmou o contræto

English translation:
to avoid arguing, he swallowed his pride and signed the contract
Ligurian:
quello mòbile o l’é tròppo d’imbarasso pe stâ into corridô

English translation:
that piece of furniture is too cumbersome to fit in the hallway
Ligurian:
no stâ à lasciâ e valixe lì, imbarassan l’intrâ

English translation:
don’t leave the suitcases there, they’re cluttering up the entrance
Ligurian:
no veuggio imbarassâ a casa con di oggetti che no servan à ninte

English translation:
I don’t want to clutter the house with useless objects
Ligurian:
sta töa a l’é d’imbarasso se â metto chì?

English translation:
will this table be in the way if I put it here?
Ligurian:
l’armäio chì o l’é un imbarasso, beseugna mesciâlo

English translation:
the wardrobe here is in the way, it needs to be moved
Ligurian:
ò domandou a-o fotògrafo d’ingrandî quella fotografia

English translation:
I asked the photographer to enlarge the photograph
Ligurian:
a l’à fæto a sò intrâ

English translation:
he made his entrance
Ligurian:
dond’a l’é l’intrâ do giardin?

English translation:
where’s the entrance to the garden?
Ligurian:
no beseugna inibî a creativitæ di figgeu

English translation:
children’s creativity must not be inhibited
Ligurian:
o l’à impreiso à inibîse quand’o s’arraggia

English translation:
he has learned to restrain himself when he gets angry
Ligurian:
o tia à inibîse davanti a-e persoñe neuve

English translation:
he tends to become inhibited around new people
Ligurian:
o giudiçe o l’à dispòsto l’inibiçion de l’attivitæ pe sëi meixi

English translation:
the judge ordered the suspension of activity for six months
Ligurian:
a seu inibiçion a gh’impedisce d’esprimmise in libertæ

English translation:
his inhibition prevents him from expressing himself freely
Ligurian:
a primma fase do progetto a l’é a ciù delicâ

English translation:
the initial phase of the project is the most delicate
Ligurian:
l’entuxasmo do comenso o s’é dapeu ammermou

English translation:
the initial enthusiasm then waned
Ligurian:
l’iniçiale di nommi pròppi a l’é delongo scrita grande

English translation:
the initial of proper names is always capitalized
Ligurian:
o l’à firmou co-e iniçiale

English translation:
he signed with his initials
Ligurian:
a-o comenso ò pensou ch’o voeiva ingannâme, ma dapeu me son dæto conto ch’o l’ea scinçeo

English translation:
at first I thought he wanted to deceive me, but then I realized he was sincere
Ligurian:
viatri comensæ à mangiâ, arrivo inte un segondo!

English translation:
go ahead and start eating, I’ll be right there!
Ligurian:
pe inandiâ unna neuva attivitæ serve do capitale

English translation:
to start a new business you need capital
Ligurian:
o governo e i scindicati an inandiou e negoçiaçioin

English translation:
the government and the unions have begun negotiations
Ligurian:
en stæti iniçiæ a-i mistëi da religion

English translation:
they have been initiated into the mysteries of religion
Ligurian:
o spettacolo o comensa da chì à no guæi

English translation:
the show is starting soon
Ligurian:
n’aggi poia, o cine o no l’é ancon comensou

English translation:
don’t worry, the film hasn’t started yet
Ligurian:
se mettiemo à studiâ doman mattin

English translation:
we’ll start studying tomorrow morning
Ligurian:
l’iniçiativa a l’à interessou tante assoçiaçioin do pòsto

English translation:
the initiative involved many local associations
Ligurian:
a l’é unna persoña piña d’iniçiativa

English translation:
he is a person with a lot of initiative
Ligurian:
o comenso do sentê o l’é segnalou da un cartello

English translation:
the beginning of the path is marked by a sign
Ligurian:
l’inandio di travaggi o l’é stæto tramandou

English translation:
the beginning of the work has been postponed
Ligurian:
emmo tiou sciù i gòtti pe toccâ a-a notiçia

English translation:
we raised our glasses to toast the news
Ligurian:
de chì à quarche meise lì tian sciù unn’antenna

English translation:
in a few months they’ll erect an antenna there
Ligurian:
into seu descorso, o prescidente o l’à portou a-i sette çê un di seu collaboratoî ciù streiti

English translation:
during his speech, the president praised to the skies one of his closest collaborators
Ligurian:
primma de cacciâ a lensa a l’à inlescou o lammo con un verme

English translation:
before casting the line he baited the hook with a worm
Ligurian:
beseugna agogginâ l’esploxivo co-a mascima attençion

English translation:
the explosive must be primed with extreme caution
Ligurian:
o retardio inti pagamenti o l’à provocou tante proteste

English translation:
the delay in payments triggered many protests
Ligurian:
marso o l’é un bon momento pe comensâ à fâ çerti innesti

English translation:
March is a good time to start making certain grafts
Ligurian:
o restorante o l’é piccin e pe de ciù pin de sciato

English translation:
the restaurant is small and also very noisy
Ligurian:
l’inondaçion caxonâ da l’ægua che l’é vegnuo a l’à devastou tutto

English translation:
the flood caused by the rains devastated everything
Ligurian:
tutti i chen do quartê ean sciätæ apreuvo a-i furgai

English translation:
all the dogs in the neighborhood were restless because of the fireworks
Ligurian:
o patron de cà o l’à aumentou a pixon à tutti i pixonanti

English translation:
the landlord has raised the rent for all the tenants
Ligurian:
o vexin do cian de d’ato o fa delongo do sciato

English translation:
the tenant on the floor above is always making noise
Ligurian:
o tumao e a persa dan gusto à tutte e pittanse

English translation:
thyme and marjoram add flavor to all foods
Ligurian:
a meistra de muxica de mæ figgio a l’é de bon incontro

English translation:
my son’s music teacher is nice
Ligurian:
o l’à dito ch’o l’à intençion de mostrâme o mestê

English translation:
he said he intends to teach me the trade
Ligurian:
o l’insegna ingleise à scheua

English translation:
she teaches English at school
Ligurian:
sto fæto o doviæ mostrâte à ëse ciù modesto

English translation:
this should teach you to be more modest
Ligurian:
quande l’é ch’o l’à comensou à insegnâ à l’universcitæ?

English translation:
since when has he been teaching at the university?
Ligurian:
t’eu mostrâ à dî messa à præ Zane?

English translation:
do you want to teach fish how to swim?
Ligurian:
gh’ea unn’insellatua tra e doe colliñe

English translation:
there was a saddle between the two hills
Ligurian:
l’architetto o l’à dæto o cavallin a-o ponte de mainea ch’o no s’infie inte onde

English translation:
the architect gave the bridge an arched profile so it wouldn’t dip into the waves
Ligurian:
metti o biggetto inta fissua

English translation:
insert the ticket into the slot
Ligurian:
o commun o l’à azzonto o progetto a-o cian triennale

English translation:
the city included the project in the three-year plan
Ligurian:
ti l’æ attaccâ a spiña?

English translation:
have you plugged it in?
Ligurian:
pe anâ avanti, compoñi o còdixe de verifica

English translation:
to continue, enter the verification code
Ligurian:
quello moscolo o s’attacca a-a pæta da spalla

English translation:
that muscle inserts into the shoulder blade
Ligurian:
o progetto o l’é parte de unna strategia ciù esteisa

English translation:
the project fits into a broader strategy
Ligurian:
co-o tempo a s’é adattâ ben a-o neuvo gruppo

English translation:
over time she settled in well with the new group
Ligurian:
o s’é infiou inta conversaçion con desgaibo

English translation:
he butted into the conversation rudely
Ligurian:
o sciumme o l’ea pin de çinsae e de atre bestiete

English translation:
the river was full of mosquitoes and other insects
Ligurian:
a bestieta a s’é bernissâ in sciô päbrixa

English translation:
the insect splattered on the windshield
Ligurian:
no dâ a mente a-e seu offerte, a l’é unna gazibba

English translation:
don’t pay attention to his offers, it’s a trap
Ligurian:
quello sentê o l’é pin d’inçente quande ceuve

English translation:
that path is full of pitfalls when it rains
Ligurian:
a battuggia a l’é cheita inte unn’inçenta do nemigo

English translation:
the patrol fell into an ambush set by the enemy
Ligurian:
semmo anæte a-a mæña insemme

English translation:
we went to the seaside together
Ligurian:
an parlou tutti insemme e no se gh’accapiva ninte

English translation:
they all spoke at once and nothing could be understood
Ligurian:
l’insemme di dæti o conferma l’ipòtexi

English translation:
the set of data confirms the hypothesis
Ligurian:
a Elena a travaggia insemme à un team internaçionale

English translation:
Elena works together with an international team
Ligurian:
a l’à inscistio pe pagâ lê

English translation:
she insisted on paying
Ligurian:
a m’à dito, a-e curte, ch’a no vegnià

English translation:
he told me, in short, that he won’t come
Ligurian:
«Comm’a l’é?» «Licche lacche...»

English translation:
“How’s it going?” “So-so…”
Ligurian:
aloa, ti vëgni?

English translation:
so, are you coming?
Ligurian:
mah, a no me pâ unna boña idea

English translation:
all in all, it doesn’t seem like a good idea to me
Ligurian:
o patisce l’insònnia da ch’o l’é anæto à stâ into neuvo scito

English translation:
he has suffered from insomnia since he moved to the new apartment
Ligurian:
o gh’a criou unn’offeisa davanti à tutti

English translation:
she yelled an insult at him in front of everyone
Ligurian:
a l’à presentou unna denonçia pe-e offeise stæte reçevue in sciô travaggio

English translation:
he filed a complaint about the insults he received at work
Ligurian:
o premio à quell’autô o l’é un sgreuxo a-a lettiatua

English translation:
giving that author the prize is an insult to literature
Ligurian:
spuâ a-i pê de quarchedun o l’é un sgreuxo ch’o no se peu comportâ

English translation:
spitting at someone’s feet is an intolerable insult
Ligurian:
ei incontrou un sappello ch’o no se peu passâ

English translation:
you’ve come up against an insurmountable obstacle
Ligurian:
a Marta a l’é unn’attoa dramatica sensa pægi

English translation:
Marta is an unsurpassed dramatic actress
Ligurian:
a professoa o n’à spiegou e caxoin e e conseguense de l’insurreçion

English translation:
the teacher explained to us the causes and consequences of the insurrection
Ligurian:
an intaggiou un motivo de scioî inta cornixe

English translation:
they carved a floral motif into the frame
Ligurian:
into louëio ghe travaggia un intaggiadô assæ esperto

English translation:
a very skilled carver works in the workshop
Ligurian:
o mòbile antigo o l’à di intaggi de gran qualitæ

English translation:
the antique piece of furniture has very fine carvings
Ligurian:
intanto, i massachen tenzeivan a miagia

English translation:
meanwhile, the bricklayers were painting the wall
Ligurian:
intanto o treno o s’ea misso à anâ

English translation:
meanwhile the train had left
Ligurian:
pe-o momento femmo coscì, dapeu se veddià

English translation:
for now let’s do this, then we’ll see
Ligurian:
tanto che coxiño, inandia a töa

English translation:
while I’m cooking, set the table
Ligurian:
a l’é unna persoña intelligente

English translation:
he is an intelligent person
Ligurian:
t’æ attrovou unna soluçion ben ben intelligente, bravo!

English translation:
you’ve come up with a very clever solution, well done!
Ligurian:
no l’é de sæximo fiâse de ste gente

English translation:
it’s not wise to trust these people
Ligurian:
l’intelligensa a se sviluppa ascì con l’esperiensa

English translation:
intelligence also develops through experience
Ligurian:
quello video o no l’é veo, o l’é stæto fæto con l’intelligensa artifiçiale

English translation:
that video isn’t real, it was made with artificial intelligence
Ligurian:
no ò ben inteiso quello che t’æ dito

English translation:
I didn’t quite understand what you said
Ligurian:
veuggio scrivighe unna lettia pe ciammâghe scuse

English translation:
I intend to write her a letter to apologize
Ligurian:
mæ pai no an accapio quello che voeiva dî

English translation:
in my opinion, they didn’t understand what I meant
Ligurian:
s’ean ammiæ inti euggi e s’ean accapii de ficco

English translation:
they had looked into each other’s eyes and understood each other instantly
Ligurian:
in sciâ fin s’en accordæ in sciô prexo

English translation:
in the end, they came to an agreement on the price
Ligurian:
no me n’accapiscio de motoî, me rincresce!

English translation:
I don’t know much about engines, I’m sorry!
Ligurian:
i doî colleghi se l’ean inteisa in segretto primma da reunion

English translation:
the two colleagues had secretly come to an understanding before the meeting
Ligurian:
m’an dito ch’o parla con unna dònna za sposâ

English translation:
I’ve been told he’s having an affair with a married woman
Ligurian:
ti porriësci regolâ l’intenscitæ da luxe?

English translation:
can you adjust the intensity of the light?
Ligurian:
l’ödô intenso do cafè o l’impiva a stançia

English translation:
the intense smell of coffee filled the room
Ligurian:
o quaddro o l’é dominou da un rosso vivo

English translation:
the painting is dominated by an intense red
Ligurian:
a preparaçion à l’examme a l’é stæta intensa

English translation:
the preparation for the exam was intense
Ligurian:
o mæ proponimento o l’é d’aggiuttâte à guägnâ

English translation:
my intention is to help you win
Ligurian:
o monego o l’ea piggiou da-a lettua e o no l’à sentio ch’aivan piccou da-a pòrta

English translation:
the monk was intent on reading and didn’t hear that someone had knocked at the door
Ligurian:
ò intençion de passâ e vacanse in Arasce

English translation:
I intend to spend my holidays in Alassio
Ligurian:
i seu proponimenti no ean ciæi

English translation:
his intentions were not clear
Ligurian:
a scituaçion a l’é resòlta areo

English translation:
the situation is entirely resolved
Ligurian:
o convëgno o l’é stæto interessante da-o comenso a-a fin

English translation:
the conference was interesting from start to finish
Ligurian:
a me pâ unna propòsta de gran interesse

English translation:
it seems to me a decidedly interesting proposal
Ligurian:
o l’é un dæto interessante pe-a reçerca

English translation:
it’s an interesting piece of data for the research
Ligurian:
o l’é un òmmo interessante ma un pö strafaläio

English translation:
he’s an interesting type, but a bit eccentric
Ligurian:
a meistra a l’é boña à interessâ i studenti a-a geografia

English translation:
the teacher is good at engaging the students
Ligurian:
e stöie de pirati m’an delongo tiou

English translation:
pirate stories have always interested me
Ligurian:
do seu pai m’impòrta ben ben

English translation:
I’m very interested in his opinion
Ligurian:
o provedimento o l’interessa ascì i commun vexin

English translation:
the measure also concerns the neighboring municipalities
Ligurian:
o s’interessa de politica da tanti anni

English translation:
he has been interested in politics for many years
Ligurian:
ciantila de mescciâte inti mæ ciæti!

English translation:
stop meddling in my problems!
Ligurian:
o s’é piggiou cua di figgeu tanto che i genitoî ean via

English translation:
he looked after the children while the parents were away
Ligurian:
no se ghe peu fiâ de un pai interessou

English translation:
a biased opinion is not reliable
Ligurian:
a persoña interessâ a l’à o drito d’ëse sentia

English translation:
the person concerned has the right to be heard
Ligurian:
l’interessou o l’é stæto informou da deçixon

English translation:
the party concerned was informed of the decision
Ligurian:
se no ti paghi i interesci, questi van in aumento da somma imprestâ

English translation:
if you don’t pay the interest, it gets added to the loaned sum
Ligurian:
tutti i semestri scheuvo i fruti do mæ investimento

English translation:
every six months I collect the interest on my investment
Ligurian:
no ti mostri nisciun interesse pe-a politica

English translation:
you show no interest in politics
Ligurian:
Mignanego a l’é a staçion à meitæ tra Ronco e San Chigo

English translation:
Mignanego is the intermediate station between Ronco Scrivia and San Quirico
Ligurian:
a l’é unna costion d’interesse internaçionale

English translation:
it is a matter of international interest
Ligurian:
ò çercou a reçetta in sciâ ræ

English translation:
I looked up the recipe on the internet
Ligurian:
o drento da stançia o l’é de marmao

English translation:
the interior of the room is in marble
Ligurian:
o drento da foresta o l’é reisegoso pe caxon da presensa di breganti

English translation:
the interior of the forest is dangerous because of the presence of brigands
Ligurian:
a parte de drento do giachê a l’é foddrâ de sæa rossa

English translation:
the inner part of the jacket is lined with red silk
Ligurian:
l’é ciuvuo pe tutta a settemaña

English translation:
it rained for the entire week
Ligurian:
o s’à mangiou o panetto intrego

English translation:
he ate the whole sandwich
Ligurian:
o tondo o l’é cheito ma pe fortuña o l’é arrestou intrego

English translation:
the plate fell but luckily it remained intact
Ligurian:
o tutto o l’é ciù da somma de parte individuale

English translation:
the whole is more than the sum of its individual parts
Ligurian:
no sò comme interpretâ e seu açioin

English translation:
I don’t know how to interpret his actions
Ligurian:
o giudiçe o l’à da interpretâ correttamente a nòrma

English translation:
the judge must correctly interpret the law
Ligurian:
inte sto cine o l’interpreta un detective solitäio

English translation:
in this film he plays a lonely detective
Ligurian:
a seu interpretaçion do personaggio a l’é stæta apprexâ

English translation:
her interpretation of the character was appreciated
Ligurian:
o l’é tegnuo pe un grande interprete do Verdi

English translation:
he is considered a great interpreter of Verdi
Ligurian:
an ciammou un lenguista pe parlâ co-i testimònni

English translation:
they called an interpreter to speak with the witnesses
Ligurian:
an dovuo interrompî i travaggi apreuvo a-o tempo grammo

English translation:
they had to interrupt the work due to bad weather
Ligurian:
unn’avveneuia a l’interrompe a linia do disegno

English translation:
a crack interrupts the line of the drawing
Ligurian:
o m’à interrotto a-a meitæ da frase

English translation:
he interrupted me mid-sentence
Ligurian:
a muxica a s’é interrotta apreuvo à un problema tecnico

English translation:
the music stopped because of a technical problem
Ligurian:
sciacca l’interruttô pe açende a luxe

English translation:
press the switch to turn on the light
Ligurian:
gh’é stæto unn’interruçion de luxe into quartê

English translation:
there was a power outage in the neighborhood
Ligurian:
a poliçia a l’é intervegnua de ficco

English translation:
the police intervened immediately
Ligurian:
l’intervento di cantonê o l’à schivou o pezo

English translation:
the firefighters’ intervention prevented the worst
Ligurian:
l’intervista a saià pubricâ doman

English translation:
the interview will be published tomorrow
Ligurian:
a giornalista a l’à intervistou l’autô do libbro

English translation:
the journalist interviewed the author of the book
Ligurian:
l’intervistatô o l’à serrou l’intervista con dî graçie

English translation:
the interviewer closed the interview with thanks
Ligurian:
se no s'arriëscià à trovâ unn'inteisa, se porrieiva anâ torna à votâ

English translation:
if no agreement can be reached, there could be another vote
Ligurian:
tra de liatri l’é nasciuo unn’inteisa ch’a va a-o de là de l’amixiçia

English translation:
between them an understanding has grown that goes beyond friendship
Ligurian:
toccâ o pan into tocco, inta bagna

English translation:
to dip the bread in the sauce
Ligurian:
o zeo o gh’abbessiva e moen

English translation:
the frost was numbing his hands
Ligurian:
i pê s’abbessivan inta neive erta

English translation:
his feet grew numb in the deep snow
Ligurian:
co-e die abbessie no arriëscio à arvî a pòrta

English translation:
with my numb fingers I can’t open the door
Ligurian:
i grifoin ean za d’in gio a-a carcassa

English translation:
the vultures were already around the carcass
Ligurian:
s’en ammiæ d’in gio pe vedde se gh’ea quarchedun

English translation:
they looked around to see if anyone was there
Ligurian:
o can o corriva d’in gio a-o barchî

English translation:
the dog ran around the fountain
Ligurian:
verso o 2005 an cangiou tutti doî de travaggio

English translation:
around 2005 they both changed jobs
Ligurian:
o l’é arrivou pe neuv’oe

English translation:
he arrived around nine
Ligurian:
o costo o l’é de çento euro pöcassæ

English translation:
the cost is around one hundred euros
Ligurian:
o m’à demoou pe doe oe

English translation:
he entertained me for two hours
Ligurian:
o mantëgne unna boña relaçion con l’oppoxiçion

English translation:
he maintains a good relationship with the opposition
Ligurian:
i fî ean mai tanto ingarbuggiæ che n’arriesciva à spartîli

English translation:
the threads were so tangled that I couldn’t separate them
Ligurian:
a scituaçion politica a l’é ben ben ingarbuggiâ

English translation:
the political situation is very tangled
Ligurian:
o l’à infiou a ciave inta ciaveuia

English translation:
he inserted the key into the lock
Ligurian:
a relatoa a l’à introduto un neuvo argomento into dibattito

English translation:
the speaker introduced a new topic into the debate
Ligurian:
mæ barba o m’à inandiou a-a profescion de bancâ

English translation:
my uncle introduced me to the profession of carpentry
Ligurian:
a Françesca a l’à presentou o Mario a-o nòstro gruppo d’amixi

English translation:
Francesca introduced Mario into our group of friends
Ligurian:
quarchedun o s’é introduto into palaçio de neutte

English translation:
someone got into the building during the night
Ligurian:
o jazz o s’é spantegou in Euröpa di anni ’20

English translation:
jazz was introduced into Europe in the 1920s
Ligurian:
l’introduçion de neuve nòrme a l’à caxonou di problemi

English translation:
the introduction of new rules has created problems
Ligurian:
l’introduçion a l’ascciæisce i obiettivi do libbro

English translation:
the introduction clarifies the aims of the book
Ligurian:
a l’é unn’introduçion eçellente a-a linguistica

English translation:
it is an excellent introduction to linguistics
Ligurian:
o l’à resòlto o problema graçie a-a seu intuiçion

English translation:
he solved the problem thanks to his intuition
Ligurian:
l’intervento o no l’é servio à ninte

English translation:
the operation proved useless
Ligurian:
serv’assæ anâ avanti coscì!

English translation:
it’s useless to go on like this!
Ligurian:
quelli sfòrsci no servan à ninte

English translation:
those efforts are useless
Ligurian:
l’ò ciammæ à veuo, no m’an sentio

English translation:
I called them in vain, they didn’t hear me
Ligurian:
emmo speiso tutti quelli dinæ à deseuvio

English translation:
we spent all that money for nothing
Ligurian:
mi, pe contra, son stracco

English translation:
I, on the other hand, am tired
Ligurian:
voeivan sciortî, incangio son arrestæ à cà

English translation:
they wanted to go out, but instead they stayed home
Ligurian:
incangio de studiâ o l’à perso tempo

English translation:
instead of studying, he wasted time
Ligurian:
o l’à accattou i dôsci incangio do pan

English translation:
he bought sweets instead of bread
Ligurian:
an inventou unna soluçion sccetta pe-o problema

English translation:
they invented a simple solution to the problem
Ligurian:
o s’é inventou unna scusa dua da credde

English translation:
he came up with an unconvincing excuse
Ligurian:
s’inventan delongo di impegni pe no vegnî

English translation:
they always invent some prior engagement to avoid coming
Ligurian:
l’inventäio di libbri o l’é scompio

English translation:
the inventory of the books is incomplete
Ligurian:
st’invençion a ne cangià a vitta

English translation:
this invention will change our lives
Ligurian:
e giornæ d’inverno en curte

English translation:
winter days are short
Ligurian:
doî belli rappi d’uga vernenga

English translation:
two lovely bunches of winter grapes
Ligurian:
primma d’anâ in montagna montiò e gomme da inverno

English translation:
before going to the mountains I’ll put on the winter tires
Ligurian:
e colleçioin de l’inverno en za inte veddriñe

English translation:
the winter collections are already in the shop windows
Ligurian:
l’uga gianca vernenga

English translation:
the white winter grape
Ligurian:
d’inverno ven neutte fito

English translation:
in winter it gets dark early
Ligurian:
l’é stæto unn’invernadda assæ cada

English translation:
it was a rather warm winter
Ligurian:
t’ê seguo ch’o segge stæto un bon investimento?

English translation:
are you sure it was a good investment?
Ligurian:
o duxe o gh’à conferio unn’atra carrega

English translation:
the doge invested him with another office
Ligurian:
no me gusta sentîme incarregâ de tutte ste responsabilitæ

English translation:
I don’t like feeling burdened with all these responsibilities
Ligurian:
gh’ò investio tutto o mæ lascito inte quello negòçio

English translation:
I invested my whole inheritance in that deal
Ligurian:
quande ti î æ investii quelli dinæ?

English translation:
when did you invest that money?
Ligurian:
î an missi sotta tanto che giavan o canto

English translation:
they were run over while turning the corner
Ligurian:
a cantonea a l’é stæta squæxi missa sotta da un autobo

English translation:
the traffic warden was nearly hit by a bus
Ligurian:
o s’é investio do ròllo de portavoxe

English translation:
he took on the role of spokesperson
Ligurian:
l’investitô o veu ciù garançie

English translation:
the investor wants more guarantees
Ligurian:
ei reçevuo o pacco che v’ò spedio a settemaña passâ?

English translation:
did you receive the package I sent you last week?
Ligurian:
t’ò mandou unn’e-mail tòst’oua

English translation:
I just sent you an e-mail
Ligurian:
a dita a l’à mandou un representante a-a fea

English translation:
the company sent a representative to the fair
Ligurian:
o gh’à mandou unn’euggiâ d’inteisa

English translation:
she shot him a knowing glance
Ligurian:
l’inviâ do governo a l’à incontrou e autoritæ do pòsto

English translation:
the government envoy met with the local authorities
Ligurian:
l’invidia tra fræ a l’é unna cösa gramma

English translation:
envy among siblings is a nasty thing
Ligurian:
provavan unna profonda invidia verso i dirizzenti

English translation:
they felt deep envy toward the executives
Ligurian:
a l’ea invidiosa da fortuña da seu collega

English translation:
she was envious of her colleague’s success
Ligurian:
no stâ à ëse invidioso, conçentrite in scî teu fin

English translation:
don’t be envious, focus on your own goals
Ligurian:
gh’é stæto un problema inta spediçion

English translation:
a problem occurred during sending
Ligurian:
m’an invitâ à accommoddâme

English translation:
they invited me to take a seat
Ligurian:
me saieiva cao inviâte a-o mæ nataliçio

English translation:
I’d like to invite you to my birthday
Ligurian:
peu intrâ solo o personale invitou

English translation:
only invited personnel may enter
Ligurian:
tra i invitæ gh’ea amixi e pænti

English translation:
among the guests were friends and relatives
Ligurian:
o seu fattoriso o paiva un invito à parlâ

English translation:
her smile seemed an invitation to speak
Ligurian:
l’invito a-o sposaliçio o l’é arrivou pe pòsta

English translation:
the wedding invitation came by mail
Ligurian:
e reçenscioin poxitive do restorante n’an misso coæ de provâlo

English translation:
the positive reviews of the restaurant tempted us to try it
Ligurian:
perché no ti çerchi de fâ vegnî coæ à mæ fræ d’anâ con niatri a-o cine?

English translation:
why don’t you try to coax my brother into coming to the movies with us?
Ligurian:
ô faiò mi, n’aggi poia

English translation:
I’ll do it myself, don’t worry
Ligurian:
no ô sò mi

English translation:
I don’t know
Ligurian:
l’ò dito mi

English translation:
I said it
Ligurian:
un «mi» fragile o peu portâ à de fòrte inseguesse

English translation:
a fragile “I” can lead to strong insecurities
Ligurian:
no pòsso comportâ l’ipocrexia de quella persoña

English translation:
I can’t stand that person’s hypocrisy
Ligurian:
a discuscion a l’à espòsto a seu ipocrexia

English translation:
the debate exposed his hypocrisy
Ligurian:
non stâ à dâghe a mente, o l’é solo che un ipòcrita

English translation:
don’t listen to him, he’s just a hypocrite
Ligurian:
emmo perso a confiansa in lê quand’emmo accapio ch’a l’ea unn’ipòcrita

English translation:
we lost faith in her when we realized she was a hypocrite
Ligurian:
o teu o l’é stæto un atto ipòcrita, ti doviësci ciammâ scuse

English translation:
yours was a hypocritical gesture, you should apologize
Ligurian:
a soçietæ a l’à unna mainea de fâ ipòcrita in sce l’ambiente

English translation:
society has a hypocritical attitude toward the environment
Ligurian:
l’esperimento o serve à confermâ ò smentî l’ipòtexi

English translation:
the experiment serves to confirm or refute the hypothesis
Ligurian:
o cavallo mæn a l’é unna creatua mæña ch’a m’incanta

English translation:
the seahorse is a fascinating marine creature
Ligurian:
ancheu l’allenatô o l’é deurto comme tutto

English translation:
the coach is particularly irascible today
Ligurian:
a Stefania a l’à unna reputaçion impeccabile in scagno

English translation:
Stefania has an irreproachable reputation in the office
Ligurian:
l’é tutt’ancheu che a Maia a l’é sciätâ, e no sò percöse

English translation:
Maria has been restless all day, and I don’t understand why
Ligurian:
o canâ o l’irriga i campi d’in gio de stæ

English translation:
the canal irrigates the surrounding fields during the summer
Ligurian:
doe persoñe en stæte inscrite into registro di indagæ

English translation:
two people have been entered in the register of suspects
Ligurian:
ò fæto inscrive o palaçio into cadastro

English translation:
I had the building registered with the land registry
Ligurian:
me son scrito à l’universcitæ

English translation:
I enrolled at the university